Vliegtuigongeluk by OR TamboFoto: @ricic, Twitter Unathi Batyashe-Fillis, woordvoerder van die lughawensmaatskappy Acsa, sê hulle weet nog nie watter tipe vliegtuig by die voorval betrokke was, of wat die brand veroorsaak het nie. “Niemand is in die voorval beseer nie. Een van die vliegtuig se wiele het aan die brand geslaan, maar ek bevestig dat die vliegtuig nooit opgestyg het nie,” het sy gesê. Batyashe-Fillis het bygevoeg dat die vliegtuig van die vragaanloopbane sou opstyg, maar dat dit ŉ privaat passasiersvliegtuig was en dat daar wel passasiers aan boord was. Die vlug was geskeduleer om 07:30 na Lilongwe, Malawi te vertrek. Daar was glo 120 passasiers en sewe bemanningslede aan boord. Volgens Batayashe-Fillis gaan die burgerlike lugvaartowerheid (CAA) die saak verder ondersoek.